cyanic-selkie/wikianc huggingface dataset:
Klute
Klute ir 1971. gada ASV neo-noir trillera filma, kuras režisors un producents ir Alans Džejs Pakula. Filmā galvenās lomas atveido Džeina Fonda, Donalds Saterlends, Čārlzs Čofi un Rojs Šeiders. Klute ir pirmā daļa Pakulas "paranojas triloģijā", tai seko The Parallax View (1974) un "Visi prezidenta vīri" (1976).
Filma stāsta par detektīvu (Saterlends), kurš kopā ar Ņujorkas prostitūtu (Fonda) mēģina atrast pazudušu vīrieti.
Klute pirmizrāde notika un to izlaida Warner Bros.. Filma guva gan komerciālus panākumus, gan kritiķu atzinību. Kritiķi slavēja filmas režiju, scenāriju un jo īpaši Fondas aktierspēli. Fonda par savu sniegumu saņēma Amerikas Kinoakadēmijas balvu kategorijā "Labākā aktrise galvenajā lomā", šo balvu saņemot pirmo reizi savā karjerā. Klute tika nominēta arī Oskaram kategorijā "Labākais oriģinālscenārijs". Filmas kopējie ienākumi pārsniedza 12 miljonus ASV dolāru pie 2,5 miljonu budžeta.
100VG-AnyLan
Lokālais tīkls 100VG-AnyLan ir IEEE 802.12 standarts, kas nosaka, kā, izmantojot komutatorus, savā starpā savienot lokālos tīklus un darba stacijas. Standarts ļauj savienot vai nu tikai Ethernet tipa tīklus un stacijas vai marķiergredzena tīklus un stacijas.
Attīstība
Firma AT&T un HP piedāvāja jaunas tehnoloģijas projektu kā Fast Ethernet alternatīvu ar datu pārraides ātrumu 100 Mb/s -100 Base-VG. Šajā projektā bija uzlabota pieejas metode, ievērojot multimediju pielietojumu vajadzības. Bez tam nodrošināta paketes formāta saderība ar tīklu 802.3 paketes formātu.
1993. gada septembrī pēc IBM un HP iniciatīvas izveidoja komiteju IEEE  802.12, kura nodarbojās ar jaunās tehnoloģijas standartu. Šo projektu paplašināja, ievedot jaunajā tīklā ne tikai Ethernet formāta kadrus, bet arī Token Ring formātus.
Jauno tehnoloģiju nosauca par 100VG -AnyLAN, t.i., tehnoloģija jebkuriem tīkliem (AnyLAN — jebkuri tīkli), ievērojot, ka Ethernet un Token Ring tehnoloģijas izmanto gandrīz visos mezglos.
1995. gada vasarā šī tehnoloģija ieguva savu standartu IEEE 802.12.
Darbības princips
100VG-AnyLAN tīkls sastāv no centrālā koncentratora, kuru sauc par saknes koncentratoru, un ar to savienotiem gala mezgliem un citiem koncentratoriem. Ir pieļaujami trīs koncentratoru kaskadēšanas līmeņi. Katram koncentratoram un tīkla adapterim jābūt uzstādītam darbībai vai nu ar Ethernet, vai Token Ring kadriem, vienlaicīgi tos izmantot nav atļauts.
Koncentrators cikliski izpilda portu aptauju. Stacija, kura grib pārraidīt datus, nosūta speciālo zemas frekvences signālu koncentratoram, pieprasot kadra pārraidi un norādot tā prioritāti.
100VG-AnyLAN tīklā izmanto divus prioritāšu līmeņus: zemu un augstu. Zems prioritātes līmenis atbilst parastiem datiem (failu dienests, drukāšanas dienests u.t.t.), bet augsts prioritātes līmenis atbilst datiem, kuri ir jutīgi laika aizkavēs (piemēram, multimedija). Prioritātei ir statiskā un dinamiskā sastāvdaļa, t.i. stacija ar zemo prioritāti, kurai ilgi nav pieejas tīklam, saņem augsto prioritāti.
Ja tīkls ir brīvs, koncentrators atļauj kadra pārraidi. Pēc kadra saņēmēja adreses analīzes koncentrators automātiski nosūta kadru saņēmēja stacijai. Ja tīkls ir aizņemts, koncentrators nostāda pieprasījumu rindā, kura tiek apstrādāta atbilstoši pieprasījumu atnākšanas kārtībai un ievērojot prioritātes. Ja koncentratora portam ir pieslēgts cits koncentrators, tad aptauja tiek apstādināta kamēr zemāka līmeņa koncentrators pabeigs aptauju. Lēmums par pieejas piešķiršanu tiek pieņemts, kad visi koncentratori pabeigs visu savu portu aptauju.
Šķērsteni
Šķērsteni ir ciems Ķeipenes pagastā, Ogres novadā. Atrodas 77 km attālumā no Rīgas.
Tempels (krāteris)
Tempels ir erodējis triecienkrāteris Mēness redzamajā pusē. Tas atrodas Agripas krātera austrumu malā. Uz dienvidrietumiem atrodas Godēns. Krāteris ir stipri erodējis, tā formu izmainījuši jaunāki triecieni un lavas plūsmas. Krāteris nodēvēts vācu astronoma Ernsta Tempela vārdā. Krātera dienvidu malā esošā plaisa savieno krātera relatīvi līdzeno dibenu ar krātera ārpusē esošo lavu. Lavas plūsma ir izsekojama līdz pat Miera jūrai.
Pac-Man
Pac-Man jeb "Pakmens" (ja, Pakkuman) ir japāņu kompānijas Namco izdota videospēle. Spēli izveidojis japāņu videospēļu dizaineris Toru Ivatani. Galvenais videospēles tēls vēlāk parādījās arī daudzās citās videospēlēs, kā arī televīzijas seriālā. Videospēles Pac-Man izveidošanu dēvē par pagrieziena punktu videospēļu izstrādē, spēle strauji ieguva popularitāti, kļūstot par kultūras fenomenu. Spēle ir saglabājusi savu popularitāti vairāk nekā trīsdesmit gadus, to spēlē arī mūsdienās.
Spēlētāja tēls
Spēlētāja tēls ir Pakmens, dzeltens aplis ar iegriezumu, kas reprezentē tēla muti. Spēlētāja mērķis ir pārvietoties pa labirintu, izvairoties no nespēlētāja tēliem, spokiem. Labirintā ir izvietoti balti punkti, kā arī ogas. Ja spēlētājs "apēd" visus punktus, viņš nokļūst nākamajā līmenī, bet ja spēlētājs "apēd" ogu, viņš īslaicīgi ir spējīgs spokus aizdzīt prom, tiem pieskaroties. Spēlētājs zaudē dzīvību, ja kāds no spokiem viņam pieskaras. Spēle parasti beidzas, kad spēlētājam beidzas dzīvības, bet ja spēlētājs sasniedz 256. līmeni, kļūmes dēļ pusi no ekrāna aizņem gadījuma rakstuzīmes un spēle kļūst nespēlējama.
Svēpaine
Svēpaine (arī Svēpene) ir Tērvetes kreisā krasta pieteka Dobeles novadā.
Pac-Man
Nespēlētāja tēli
Nespēlētāja tēli ir četri dažādu krāsu spoki — Blinkijs (sarkanā krāsā), Pinkijs (rozā krāsā), Inkijs (zili zaļā krāsā) un Klaids (oranžā krāsā).
Svēpaine
Iztece - Ukru pagasta austrumos. Tek austrumu-ziemeļaustrumu virzienā. Ietek Tērvetē starp Zelmeņiem un Tērveti. Svēpaini šķērso valsts autoceļi V1113 (Bēne–Ukri), V1110 (Nesava–Sniķere–Lietuvas robeža) un V1122 (Apguldes stacija–Bukaiši), tās krastos atrodas Bukaišu skola un Zelmeņi.
Škirpāni
Škirpāni var būt:
Šķipi
Šķipi ir ciems Aulejas pagastā, Krāslavas novadā. Atrodas 253 km attālumā no Rīgas.
Ciema apkārtnē atrodas ūdenstilpes Lejs, Iļdzeits.
Joans Gurkufs
Savu karjeru sācis Rennes komandā, kur jau jaunā vecumā kļuvis par vienu no komandas līderiem. Rezultātā viņš 2006. gadā nonāca Itālijas komandā AC Milan. Tur viņš 2007. gadā kļuva par UEFA Čempionu līgas uzvarētāju. 2008. gadā viņš tika izīrēts Bordeaux komandai, bet pēc sezonas jau pilnvērtīgi pārcēlās uz Bordo komandu. Ar Bordeaux komandu uzvarējis Francijas 1. līgas 2008.–09. gada sezonā. Vēlāk spēlējis arī Lyon un Rennes, bet karjeru noslēdzis Dijon.
Sasniegumi
AC Milan
Bordeaux
Lyon
Francijas U19 izlase
UNESCO Pasaules mantojuma vietas Bosnijā un Hercegovinā
Sarakstā apkopotas tās vietas Bosnijā un Hercegovinā, kas iekļautas UNESCO Pasaules mantojuma sarakstā. Kopā UNESCO sarakstā ir oficiāli iekļautas 3 vietas (visi kultūras objekti), savukārt 8 vietas ir iekļautas oficiālajā kandidātu sarakstā. Bosnija un Hercegovina Pasaules mantojuma konvenciju ratificējusi 1993. gada 12. jūlijā.
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
Kandidātu sarakstā esošie objekti
{{Legend|#D0E7FF| — Pārrobežu objekts|outline=silver}}
Venezia F.C.
Venezia Football Club, biežāk saukts vienkārši par Venezia, ir profesionāls Itālijas futbola klubs no Venēcijas Veneto reģionā. Klubs ir dibināts 1907. gadā. Lielāko daļu savas vēstures klubs ir aizvadījis divās Itālijas futbola augstākajās līgās. Pašlaik Venezia spēlē B sērijā.
Venezia lielākais sasniegums ir uzvara Coppa Italia 1940–41. gada sezonā.
FK Kražantė Kelmė
FK Kražantė bija Lietuvas futbola klubs no Ķelmes, kurš spēlēja Lietuvas 1 līgā. Komanda beidza pastāvēt 2006. gadā.
Keimbridža
Keimbridža (en) ir pilsēta Masačūsetsas štatā, ASV. Pilsēta nosaukumu ir guvusi no Kembridžas Universitātes Anglijā nosaukuma. Keimbridžā atrodas divas no pasaulē populārākajām universitātēm: Hārvarda Universitāte un Masačūsetsas Tehnoloģiju institūts. 2010. gadā pilsētas iedzīvotāju skaits sasniedza 105 tūkstošus, tādējādi šī ir piektā lielākā pilsēta štatā.
Ulla Ģērmane
Ulla Ģērmane (dzimusi Lodziņa Valmierā) ir bijusī latviešu kalnu slēpotāja, tagad slēpošanas trenere. Tiek uzskatīta par visu laiku izcilāko latviešu kalnu slēpotāju.
Absolvējusi Valmieras 4. vidusskolu.
Sasniegumi
Viņas lielākie panākumi ir bronza 1988. gada Pasaules junioru čempionāta (Madonnā de Kampiljo, Itālijā) nobrauciena disciplīnā (gadu vēlāk izcīnīja 10. vietu) un 4. vieta supergiganta disciplīnā Pasaules kausa posmā 1989. gada februārī Stīmboutspringsā, ASV. 1989. gada Pasaules čempionātā Veilā (ASV) izcīnīja 14. vietu nobraucienā.
Cīņas sports vasaras universiādēs
Cīņas sports vasaras universiādēs kā papildus sporta (en) veids bija iekļauts piecas reizes. Pirmoreiz tas notika 1973. gadā Maskavā. Universiādēs cīņas sporta sacensības notiek divās tā disciplīnās: grieķu-romiešu un brīvajā cīņā. No 2005. gada sacensībās piedalās arī sievietes, kas sacenšas tikai brīvajā cīņā.
Medaļu sadalījums starp valstīm
Stāvoklis pēc 2013. gada vasaras universiādes.
1970. gada pasaules čempionāts cīņas sportā
1970. gada Pasaules čempionāts cīņas sportā notika no 4. jūlija līdz 11. jūlijam Edmontonā (Albertas province, Kanāda).
Štīti
Štīti (cz, līdz 1949. gadam — Šilperka (cz)) ir pilsēta Čehijā, Olomoucas apgabala Šumperkas apriņķī.
Vēsture
Rakstos pirmoreiz minēta 1365. gadā. Ilgu laiku pilsēta atradās Hābsburgu impērijas sastāvā, tās vāciskais nosaukums bija Šildberga (de). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, tika padzīti pilsētas vācu iedzīvotāji. Kopš 1993. gada — Čehijā.
Adriens Brodijs
Adriens Brodijs (en; dzimis ) ir amerikāņu aktieris un producents. Viņš vislabāk pazīstams ar lomu filmā "Pianists", par ko saņēma Amerikas Kinoakadēmijas balvu kā labākais aktieris. Saņemot balvu 29 gadu vecumā, Adriens Brodijs kļuva par visu laiku jaunāko šīs balvas ieguvēju. Tāpat viņš ir vienīgais amerikāņu aktieris, kas saņēmis franču Cēzara balvu (arī par lomu filmā "Pianists"). Vēl ir filmējies tādās filmās kā "Karalis Kongs" (King Kong), "Plēsoņas", "Ciems", "Blondīne".
Jaspers Steivens
Jaspers Steivens (nl; dzimis ) ir Beļģijas šosejas riteņbraucējs, pārstāv UCI WorldTeam komandu .
Juniora karjera
Dzimis Lēvenā, Steivenam bija veiksmīga juniora karjera. 2009. gadā, 17 gadu vecumā viņš uzvarēja Pasaules čempionātā junioriem. 2010. gadā viņš uzvarēja Parīze—Rubē junioru sacensībās un Remouchamps–Ferrières–Remouchamps viendienas sacensībās.
Sākuma gadi
Profesionāļa karjeru viņš uzsāka 20 gadu vecumā  komandā. Šajā komandā viņš guva četras uzvaras, ieskaitot Volta ao Alentejo sacensībās.
2014
Steivens 2014. gadā 22 gadu vecumā pievienojās UCI WorldTeam komandai . Šajā sezonā viņš piedalījās savā pirmajā lielajā tūrē, Vuelta a España. Šajās sacensībās viņš trijos posmos izcīnīja ceturto vietu un finišēja devītais punktu klasifikācijas kopvērtējumā.
Beibleidi
"Beibleidi" jeb Beyblade (ja) ir vilciņu zīmols, galda spēle, kā arī anime seriāls. Pirmie Beibleidu zīmola vilciņi iznāca 1999. gadā. Beibleidi no citiem vilciņu brendiem atšķiras ar to, ka tiem iespējams viegli nomainīt detaļas, tādējādi dodot iespēju pielāgot tā izskatu. "Beibleida viesulis" (en) sērijas vilciņi izjūk kad atsitas pret citiem vilciņiem. Beibleidus iegriež ar īpašu iegriešanas mehānismu. Mehānisma apakšā uzstutē beibleidu, tad ar īpašu rāvējslēdzēju to iegriež un tad tas nokrīt spēles laukumā.
Jaspers Steivens
2015
2015. gadā Steivens uzvarēja Vuelta a España astotajā posmā, uzvarot sprintā no nelielas grupas. Šajā posmā Steivens bija iekļuvis kritienā un pēc šī posma viņš izstājās no sacensībām ar lauztu skafoīdu (plaukstas kauls).
2016
2016. gadā viņš uzvarēja Beļģijas viendienas sacensībās Kīrne—Brisele—Kīrne, atraujoties vienatnē pēdējos 17 km. Steivens izcīnīja arī piekto vietu E3 Harelbeke viendienas sacensībās. Komanda viņu iekļāva sastāvā startam Tour de France, kur viņš divas dienas valkāja punktoto krekliņu.
Beibleidi
Spēlējot galda spēli diviem vai vairāk spēlētājiem vienlaicīgi ir jāiegriež savi vilciņi un jānomet tie spēles laukumā. Spēlētāju vilciņi var sadurties viens pret otru bez ierobežojumiem. Uzvar tas spēlētājs, kura vilciņš paliek pēdējais griežoties. 2001. gadā iznāca anime seriāls ar tādu pašu nosaukumu. Tajā galda spēles spēlētāji sacenšas savā starpā ar vilciņiem, kurus apsēduši dažādi gari.
Jaspers Steivens
2017
Steivens bija piecu vadošo braucēju grupā Parīze—Rubē un finišēja ceturtais, sprintā zaudējot Gregam Van Avermātam no . Viņš piedalījās Giro d'Italia. Sestajā posmā Steivens bija otrais aiz Silvāna Diljē no  pēc tam, kad abi bija braukuši piecu sportistu atrāvienā gandrīz visus posma 217 km. Steivens finišēja 98. vietā kopvērtējumā, bet punktu klasifikācijā bija otrais aiz Fernando Gavirijas no .
2018
2018. gadā Steivens finišēja pirmajā desmitniekā vairākās pavasara klasikās, ieskaitot ceturto vietu Omloop Het Nieuwsblad un piekto vietu Parīze—Rubē, esot sekotāju grupā kopā ar Sepu Vanmarki un iepriekšējā gada uzvarētāju Gregu Van Avermātu. Tour de France viņš bija tuvu tam, lai uzvarētu 14. posmā, bet pēdējā kāpumā mazāk kā 3 km pirms finiša viņu apsteidza vēlākais posma uzvarētājs Omars Fraile. Septembrī viņš uzvarēja Grand Prix de Wallonie, bet pēc tam arī sacensībās savā dzimtajā pilsētā Lēvenā, Grote Prijs Jef Scherens.
2020
Februāra beigās Steivens uzvarēja Omloop Het Nieuwsblad sacensībās, finišā pārspējot citu beļģi, Īvu Lampārtu no .
Somersets Moems
Viljams Somersets Moems (en; dzimis, miris ) bija britu rakstnieks, dramaturgs un spiegs.
Tā kā Francijas likumi paredzēja, ka jebkurai personai, kura piedzimusi Francijā, jādienē Francijas armijā, Somerseta Moema tēvs - vēstniecības darbinieks, izkārtoja, ka Moems dzimis britu vēstniecībā. Pats Somersets 10 gadu vecumā kļuva par bāreni un uzauga pie tēvoča, ar kuru bija sliktās attiecībās. Izmācījies par ārstu, 1897. gadā publicēja romānu "Liza no Lambetas", ar kuru kļuva slavens, pameta ārstniecību un nodarbojās ar literāro darbību. Daudz ceļoja, iegūtos iespaidus izmantojot darbos. Pirmā pasaules kara laikā darbojās sanitārajā dienestā, vēlāk - britu izlūkošanā, tai skaitā Krievijā īsi pirms Oktobra revolūcijas. No 1926. gada regulāri dzīvoja savā savrupmājā Franču Rivjērā. Otro pasaules karu pavadīja ASV.
Riau
Riau (id) ir Indonēzijas pirmās pakāpes administratīvā iedalījuma vienība. Izvietojusies valsts ziemeļrietumos Sumatras austrumos pie Malakas šauruma. Administratīvi iedalās divās pilsētās (provinces galvaspilsēta Pekanbaru un Dumai) un 10 apriņķos.
Vēsture
Riau province izveidota 1957. gadā, sadalot Centrālās Sumatras provinci. Sākotnēji provinces centrs bija Tandžunpinana Riau salās, bet 1960. gadā tas pārcelts uz Pekanbaru Sumatrā. 2002. gadā no Riau provinces nodalīja patstāvīgā Riau Salu provincē salas Dienvidķīnas jūrā (Riau arhipelāgu, Lingas salas un Tudžuhu arhipelāgu).
Ģeogrāfija
Province aizņem plašus Sumatras austrumu piekrastes līdzenumus, kā arī vairākas salas Malakas šaurumā: Tebintingi (1597 km²). Rupata (1490 km²), Padana (1109 km²), Benkalisa (929 km²), Ransana (908 km²) u.c.).
Miljards vasaru
"Miljards vasaru" ir grupas "Sudden Lights" albums, kas izdots 2022. gada 13. maijā.
Dziesmas
Albuma producents Jānis Aišpurs.
Albuma tapšana iemūžināta dokumentālajā filmā. Filmas režisors ir Arvis Belovs, montāžas režisors, krāsu korekcija – Mārtiņš Māliņš, skaņas apstrāde – Tanuki Mink, operatori ir Arvis Belovs un Jānis Dunkurs. Producents “Sudden Lights”.
Viktors Tenisons
Viktors Tenisons (dzimis, miris ) bija Tautas Saeimas (1940) deputāts.
Dzīvesgājums
Dzimis 1917. gada 17. septembrī Rūjienā Riharda un Olgas Tenisonu ģimenē.
Līdz 1938. gadam strādājis Rīgas kokapstrādes rūpnīcā. 1939. gadā iesaukts Latvijas armijā, dienējis 8. Daugavpils kājnieku pulkā Valmierā un instruktoru rotā Cēsīs.
Pēc Latvijas okupācijas 1940. gadā kļuva par Tautas Saeimas deputātu no Vidzemes apgabala. 7. Siguldas kājnieku pulka politiskais vadītājs.
Otrā pasaules kara laikā no 1941. gada jūnija līdz 1945. gada jūlijam dienējis Sarkanajā armijā.
Pēc kara — no 1945. līdz 1954. gadam aktīvi piedalījies akcijās pret nacionalajiem partizāniem Talsu apriņķī. 1947. gadā apbalvots ar PSRS medaļām un Sarkanās Zvaigznes ordeni.
Pēc tam — direktora vietnieks sovhozā "Okte", Mērsraga sālījumu ceha vadītāja vietnieks, Stendes graudu sagādes punkta vadītājs, Talsu ražošanas kombināta kadru daļas inspektors, mālderis elektrokonstrukciju rūpnīcā "Jauda".
Komunistiskās partijas biedrs un personālais pensionārs Rīgā.
Brālis — Alberts Tenisons (1913) pazudis bez vēsts Otrā pasaules kara laikā kā Sarkanās armijas kareivis.
Atanasovas ezers
Atanasovas ezers (bg) ir sekls sālsezers Bulgārijas austrumos, Melnās jūras piekrastē, uz ziemeļiem no Burgasas centra.
Ašmanis
Ašmanis var būt:
Ancīši (Aknīstes pagasts)
Ancīši, arī Kriškāni ir ciems Jēkabpils novada Aknīstes pagastā. Izvietojies pagasta centrālajā daļā 4 km no pagasta centra Aknīstes un 155 km no Rīgas.
Apdzīvotā vieta izvietojusies pie autoceļa P74, netālu no Radžupes.
Jauno braucēju klasifikācija Giro d'Italia
Jauno braucēju klasifikācija Giro d'Italia ir viena no papildus klasifikācijām Giro d'Italia sacensībās. Tā pastāv kopš 1976. gada. Klasifikācijas līderis valkā baltu krekliņu (it). Klasifikācijas uzvarētāju nosaka pēc kopvērtējuma laika, bet ņemot vērā tikai sportistus līdz 25 gadu vecumam.
No 1976. līdz 1994. gadam klasifikācija attiecās uz braucējiem pirms 24 gadu vecuma. Klasifikācijas līderim piešķir baltu krekliņu (maglia bianca). Pēc 1994. gada sezonas šī klasifikācija vairs netika izdalīta. To atjaunoja līdz ar 2007. gada sacensībām, bet vecuma robežu noteica līdz ar 25 gadu vecumu.
Šļahotova
Šļahotova ir ciems Svariņu pagastā, Dagdas novadā. Atrodas 274 km attālumā no Rīgas.
Ciema apkārtnē atrodas Dagdas ezers, viesu māja.
Škirpāni (Lauderu pagasts)
Škirpāni ir ciems Zilupes novada Lauderu pagastā. Izvietojies pagasta austrumu daļā 7,5 km no pagasta centra Lauderiem, 8,5 km no novada centra Zilupes un 306 km no Rīgas.
Apdzīvotā vieta izvietojusies pie autoceļa V539 (Surbeļi–Škirpāni), Sološu ezera austrumu krastā.
Piku
Piku (pt — ‘Pīķa sala’) ir otra lielākā sala Portugālei piederošajā Azoru salu arhipelāgā. Izvietojusies arhipelāga vidusdaļā, 7 km uz rietumiem atrodas Fajalas sala, 15 km uz ziemeļiem — Sanžoržes sala. Sala savu nosaukumu ieguvusi no tās un visa arhipelāga augstākā kalna — Piku vulkāna (2351 m vjl.). Administratīvi iedalās trijos apriņķos — Lažisa du Piku, Madalena un Sanroke du Piku.
Juns Čhiho
Juns Čhiho (ko, Yun Chi-ho; dzimis, miris ) bija korejiešu politiskais aktīvists un domātājs 1800. gadu beigās un 1900. gadu sākumā.
Bija spēcīgs nacionālists, īpaši sākumā, iestājies par reformām un modernizāciju Joseon valdībā. Viņš iesaistījās dažādās nozīmīgās organizācijās, tai skaitā Seo Čephila vadītajā Neatkarības klubā. Juns tāpat ieņēma dažādus amatus valdībā.
Vilciņš (rotaļlieta)
Vilciņš ir rotaļlieta, kuru iespējams iegriezt, tādējādi uzsākot rotāciju, kas turpinās ilgu laiku. Pastāv dažādi vilciņu tipi ar dažādām iegriešanas metodēm. Dažus vilciņus var iegriezt ar parastu pirkstu kustību vai auklas pavilkšanu, bet citus var iegriezt, izmantojot īpašu mehānismu. Mehānismi var būt gan iekšēji, gan atsevišķi. Latvijā populārs vilciņa tips ir ar iebūvētu svārpsta mehānismu, bet kopš 2000. gada populārs ir kļuvis arī beibleidu zīmola vilciņš.
Nodokļu slogs
Nodokļu slogs ir nodokļu apmērs, kas maksājams kādai ekonomiskai grupai. To var raksturot gan kā kopējo maksājamo summu, gan kā maksājamos procentus no ienākumiem, tēriņiem, u.t.t., gan arī salīdzinot ar citām ekonomiskajām grupām. Ja maksājamais nodokļu apmērs ir liels, saka, ka šai grupai nodokļu slogs ir liels vai augsts. Ja maksājamais nodokļu apmērs ir neliels, saka, ka šai grupai ir mazs vai zems nodokļu slogs. Ja kāds nodoklis vai nodokļu sistēma lielāku nodokļu slogu uzliek bagātākajam sabiedrības slānim, to sauc par progresīvu, ja nabadzīgākajam sabiedrības slānim — par regresīvu.
Līga Rundāne
Līga Rundāne (dzimusi ) ir latviešu dzejniece, skolotāja un drāmas terapijas speciāliste. Raksta pārsvarā latgaliešu rakstu valodā.
Biogrāfija
Līga Rundāne dzimusi 1970. gada 26. jūnijā Ludzas rajona Nautrēnu pagastā Ontona un Genovefas Zvīdru ģimenē. 1988. gadā beigusi Nautrēnu vidusskolu, 1996. gadā Rēzeknes Augstskolas Humanitāro fakultāti. Kopš 1997. gada strādājusi Kārsavas vidusskolā par latviešu valodas un literatūras skolotāju. Interesē psiholoģija, Austrumu kultūra, literatūra.
Strādā gan skolā, gan veselības aprūpes jomā. No 2017. gada septembra strādā Āgenskalna Valsts ģimnāzijā par latviešu valodas un literatūras skolotāju, paralēli arī drāmas terapijas privātpraksē.
2008. gadā saņēmusi latgaliešu kultūras gada balvu "Boņuks" par labāko dzeju. 2010. gadā saņēmusi latgaliešu kultūras gada balvu "Boņuks" kā gada skolotājs.
Rafiņja
Savu karjeru sāka Brazīlijas komandā Kuritibas "Coritiba".2005. gadā pārcēlies uz Vāciju, kur piecus spēlēja Gelzenkirhenes "Schalke 04". Vēlāk spēlējis arī Itālijas Serie A komandā Genoa. Savus karjeras veiksmīgākos gadus pavadījis Minhenes "Bayern", ar kuru viņš izcīnīja septiņus Vācijas Bundeslīgas titulus un vienu UEFA Čempionu līgas titulu. Pēc Bayern, Rafiņja neilgu laiku spēlēja Riodežaneiro "Flamengo" un Grieķijas komandā Olympiacos.
Sasniegumi
Bayern Munich
Flamengo
Olympiacos
Jūda un Melnais Mesija
Filma stāsta par FIB informantu, kurš iefiltrējas "Melno panteru" partijas kustībā 1960. gadu Čikāgā.
"Jūda un Melnais Mesija" pirmizrāde notika Sandensas kinofestivālā. Filmu izlaida Warner Bros. Pictures. Kritiķi slavēja filmu par izvēlēto tēmu, Kalujas un Stenfīlda aktierspēli un režiju. Filma saņēma sešas nominācijas 93. Kinoakadēmijas balvai, tai skaitā kategorijā "Labākā filma", bet saņēma balvu kategorijā "Labākā dziesma", kā arī Kaluja saņēma balvu kategorijā "Labākais aktieris otrā plāna lomā" (nominēts arī Stenfīlds). Kaluja saņēma arī Zelta globusa balvu, Critics' Choice balvu, Ekrāna aktieru ģildes balvu un BAFTA kino balvu. Izlaista COVID-19 pandēmijas vidū, filma nopelnīja tikai 7,4 miljonus ASV dolārus pie 26 miljonu budžeta.
Pūce (uzvārds)
Pūce ir latviešu uzvārds. Cēlies no pūču dzimtas nosaukuma.
Cilvēki ar šo uzvārdu:
Vēlīnais antīkais laikmets
Vēlīnais antīkais laikmets ir vēsturnieku apzīmējums laikmetam, kura laikā Romas impērijas teritorijā notika pāreja no klasiskā antīkā laikmeta uz viduslaikiem. Šim laikmetam parasti pieskaita laika posmu no 3. līdz 8. gadsimtam, sākot ar laiku, kad Romā beidzās trešā gadsimta krīze, līdz islāma iekarojumu laikam.
Termins tiek izmantots, lai uzsvērtu, ka antīkā kultūra nevis sabruka un tika pilnībā aizvietota, bet gan vairāku gadsimtu laikā tā mainījās, radot viduslaiku kultūru. Šajā laikā antīko grieķu-romiešu kultūru papildināja ģermāņu paražas un kristietība, veidojot mūsdienu Eiropas pamatus. No latīņu valodas sāka veidoties romāņu valodas.
Reliģija
Šajos gadsimtos antīkajā pasaulē notika pāreja uz kristietību, kuru pieņēma arī iebrukušās barbaru tautas. Konstantīns Lielais 312. gadā pieņēma kristietību un legalizēja to. 325. gadā notika pirmais Nīkajas koncils, kas pieņēma ticības apliecinājumu. Gadsimta beigās Teodisijs Lielais padarīja kristietību par oficiālo valsts reliģiju, tādējādi izbeidzot antīko reliģijas pasauli ar tās daudzajiem dieviem.
Pilsētu sabrukums
Laikmetu iezīmē ievērojams iedzīvotāju skaita samazinājums, un seno pilsētu urbanizētās pasaules sabrukums. Starptautisko tirdzniecību aizvietoja vietējie tirgi un naturālā saimniecība. Antīkā laikmeta lielās pilsētas cieta no regulārajiem romiešu pilsoņu kariem un barbaru iebrukumiem, samazinājās iedzīvotāju skaits un pilsētu varenība. Romas iedzīvotāju skaits šajos gadsimtos samazinājās no 800 000 līdz 30 000. Lielos laukumus un ēkas aizbūvēja ar mazākām celtnēm, seno mūru aizsardzībā pilsētnieki sāka iekopt dārzus un ganīt lopus. Daudzie kari un līdzekļu trūkums noveda pie akveduktu sistēmas sabrukuma.
Austrumromas impērijā 541. gadā izcēlās postošs mēris, kas īpaši skāra lielās pilsētas un samazināja tirdzniecības aktivitāti. Iedzīvotāji pameta izpostītās pilsētas un drošībai pārcēlās uz kalnainākiem apgabaliem, veidojot nocietinātas apmetnes. Jaunās barbaru karalistes gandrīz nepārtraukti karoja ar saviem kaimiņiem, vai arī tajās notika cīņas par troni, tāpēc tajās neveidojās patstāvīgas galvaspilsētas, jo karaļi regulāri mainīja apmešanās vietu.
Muhtars atgriežas
"Muhtars atgriežas" (ru) ir krievu detektīvseriāls, kurā galveno lomu spēlē policisti un dienesta suns Muhtars. Seriālu veido krievu telekompānija  "Studija 2V" (Студия 2В) . Seriāla pirmizrāde bija 2004. gada 12. janvārī televīzijas kanālā Россия, taču pēc pirmās seriāla sezonas projekts nonāca kanāla НТВ pārziņā. Latvijā seriālu periodiski translēja LTV7.
Par seriālu
Seriāla varoņi strādā Šukinas milicijas (no 8. sezonas policijas) nodaļā Maskavā, kur izmeklē dažādus noziegumus - sākot no nelielām zādzībām un krāpniecību, beidzot ar cilvēku nolaupīšanām un slepkavībām. Kolektīvs ir unikāls ar to, ka kopā ar operatīvajiem darbiniekiem strādā Muhtars - gudrs un drosmīgs suns, pateicoties kuram, ir izdevies atklāt vissarežģītākās lietas.
Muhtara lomas izpildītāji
Seriāla galvenā varoņa - Muhtara lomā visa seriāla gaitā bijuši pavisam desmit suņi. Pirmie Muhtara lomas izpildītāji bija brāļi Varguns un Dunkans. Abi suņi mainīja viens otru filmēšanas laikā. Šie divi Austrumeiropas aitu suņi lomai tika izvēlēti pēc atlases, kurā piedalījās 150 suņi no Maskavas un Maskavas apgabala.
No otrās sezonas seriāla filmēšanu pārcēla no Maskavas uz Ukrainas galvaspilsētu Kijivu, līdz ar to jauno Muhtara lomas izpildītāju nācās meklēt starp vietējiem čempioniem. Par jauno Muhtara lomas izpildītāju kļuva vācu aitu suns Ceiss. No otrās sezonas seriālā filmējās tikai vācu aitu suņi. Ceisam bija divi dublieri - viņa dēli Bests un Zevs, kuri izpildīja sarežģītākus trikus.
Kad Ceiss nomira, viņa vietā seriālā 3. un 4. sezonā filmējās viņa vecākais brālis Vakss fon Vairuslands Kiršentāls, jeb vienkārši Vasja. 4. sezonas pēdējās sērijās Vasju nomainīja Jaks Dī Allertāls, jeb vienkārši Kuzja. Šis suns bija redzams lielākajā daļā 5., 6. un 7. sezonas sēriju, taču atsevišķās sērijās Kuzju aizstāja Praims Prems Sambatuss, kurš ir redzams vairākās 5. un 7. sezonas sērijās.
No seriāla 8. un 9. sezonas Muhtara lomu izpildīja Grāfs Šutcs Hunds un Reksis Šutcs Hunds.
No seriāla 10. un 11. sezonas Muhtara lomu izpildīja Ceāros fom Celvadrānds (Vivats), Rājdos Algīzs Jūstas (Voins), Voins Legions Kobas, Dūksis Soprāds Seēs un Pīts Norisis Švārcens Šloss.
2022. gads kino
Šajā lapā apkopota informācija par 2022. gadā notikušajiem starptautiskajiem un vietējiem kino pasākumiem, ienesīgākajām gada filmām, kino nozares darbinieku nāvēm, kā arī 2022. gadā iznākušajām Latvijas filmām.
Ienesīgākās filmas
Šis ir 2022. gadā izdoto desmit pasaules ienesīgāko filmu saraksts:
Muhtars atgriežas
Maksims Žarovs
Seriālā no 3. sezonas 1. (91.) sērijas. Dienesta pakāpe: kapteinis. Darbu Šukinas policijas nodaļā uzsāka pēc tam, kad Artjoms Kolosovs tika smagi ievainots. Lai arī sākotnēji Maksimam bija grūti iejusties jaunajā kolektīvā, ar laiku viņam izdevās sevi pierādīt no labākās puses. Maksims ir Muhtara saimnieks. Bijušais kinologs, iepriekš strādājis arī privātā apsardzes uzņēmumā. Labsirdīgs un vienmēr godīgs cilvēks. Mainoties aktieriem, kuri izpilda Maksima lomu, mainījušās Maksima personības šķautnes - ar vienu lomas atveidotāju Maksims paguva būt kā šķirtenis, kurš sapņo par ģimeni, tikmēr ar citu Maksimam pazuda visi kaitīgie ieradumi un parādījās klaustrofobija. Taču galvenā Maksima tēla iezīme ir cilvēks, kurš nekad nepametīs draugus nelaimē, un būs gādīgs saimnieks savam sunim Muhtaram. Visa seriāla gaitā Maksimam nākas saskarties arī problēmām privātajā dzīvē. 3. sezonas sākumā tiek pieminēts, ka Maksims ir šķīries no sievas Natālijas. Vēlāk Maksims iemīlas savā kolēģē Jeļenā. Pret Vasilisu Maksims sākotnēji izturas vēsi, taču ar laiku abiem rodas simpātijas,pēc tam ir simpātijas pret Jekaterinu. Maksima lomā: Aleksandrs Volkovs (3. - 4. sezona - 91. - 270. sērija); Aleksejs Šutovs (7. - 8. sezona - 463. - 654. sērija); Pāvels Višņakovs (5. - 6., 9.10 sezona - 271. - 462., no 750 sērijas).
Vasilisa Mihailova
Seriālā no 4. sezonas 24. (214.) sērijas. Dienesta pakāpe: virsleitnants. Darbu Šukinas policijas nodaļā uzsāka, nomainot Jeļenu. Ar izmeklētājas pienākumiem vienmēr tiek galā lieliski, bez problēmām izdodas organizēt dažādus ar izmeklēšanu saistītus pasākumus. Zina franču valodu un prot spēlēt klavieres. Ir simpātijas pret Maksimu. Vasilisas lomā: Natālija Juņņikova.
Aleksejs Samoilovs
Seriālā no 3. sezonas 38. (128.) sērijas. Dienesta pakāpe: kapteinis. Šukinas policijas nodaļā Aleksejs sākotnēji bija kā Anatolija Šepkina aizstājējs, taču no 4. sezonas 70. sērijas kļuva par vienu no galvenajiem seriāla varoņiem. Ļoti runātīgs un draudzīgs cilvēks, taču reizēm ir arī ļoti ietiepīgs, un nevēlas atkpāties no savas izmeklēšanas versijas. Pret darbu attiecas ļoti nopietni. Ir sieva Olga un dēls Ņikita. Alekseja hobiji ir makšķerēšana, skriešana un futbols. Alekseja lomā: Aleksejs Moisejevs.
Jekaterina Kaļitina
Seriālā no 9. sezonas 1. (655.) sērijas. Dienesta pakāpe: kapteinis. Šukinas policijas nodaļā Jekaterina uzsāks darbu pēc izmeklētājas Vasilisas aiziešanas. Ir simpātijas pret Maksimu. Jekaterinas lomā: Svetlana Brjuhanova.
Nikolajs Hruļovs
Seriālā no 1. sērijas. Dienesta pakāpe: pulkvedis. Ļoti stingrs priekšnieks saviem padotajiem, vienmēr pieprasīs no saviem padotajiem maksimālu rezultātu. Neskatoties uz savu stingrību darbā, viņš ir labs draugs, kurš vienmēr būs gatavs palīdzēt nelaimē. Nikolaja lomā: Aleksandrs Vojevodins.
Inokentijs Sadovskis
Seriālā no 2. sezonas 1. (41.) sērijas. Dienesta pakāpe: majors. Augstas klases eksperts - kriminālists. Savu darbu vienmēr veic ļoti atbildīgi un kvalitatīvi. Taču ārpus darba Inokentijs ir kautrīgs un mazliet neveikls cilvēks. Viņa kaislība ir jūra un jūrasbraucieni, taču dēļ vājās redzes viņam neizdevās iestāties jūrskolā. Aizraujas ar kuģu modelēšanu. Apkārtējie uzskata Inokentiju par inteliģentu cilvēku. Bija iemīlējies savā kolēģē Žanetē, ar kuru 8. sezonas sākumā arī apprecējās. Inokentija lomā: Konstantīns Kostišins.
Žanete Seļska
Seriālā no 1. sērijas. Dienesta pakāpe: majors. Tiesu medicīnas eksperte. Ir augstākā medicīniskā izglītība. Ir mazliet dīvaina, dievina baumot par saviem kolēģiem. Bija iemīlējusies savā kolēģī Inokentijā, ar kuru 8. sezonas sākumā apprecējās. Šī ir viņas otrā laulība. Žanetes lomā: Oksana Stašenko.
Marija Titova
Seriālā no 8. sezonas 2. (559.) sērijas. Dienesta pakāpe: majors. Nikolaja Hruļova asistente, kura pati izmeklēšanā nepiedalās, taču sniedz padomus lietu izmeklēšanā. Ir divi dēli. Marijas lomā: Tamāra Morozova.
Olga Samoilova
Seriālā no 4. sezonas 71. (261.) sērijas. Alekseja Samoilova sieva. Ik pa laikam ir strīdi ar vīru dēļ viņa iecerēm, kas bieži vien ir diezgan dīvainas. Gādīga un saprotoša sieva. Olgas lomā: Olga Moisejeva.
Šļahotska
Šļahotska ir ciems Griškānu pagastā, Rēzeknes novadā. Atrodas 250 km attālumā no Rīgas.
Muhtars atgriežas
Ņikita Samoilovs
Seriālā no 4. sezonas 71. (261.) sērijas. Alekseja un Olgas Samoilovu dēls. Ņikitas lomā: Ņikita Moisejevs.
Viktors Djatlo
Seriālā no 3. sezonas 3. (93.) sērijas. Dienesta pakāpe: kapteinis. Iecirkņa pilnvarotais, galveno varoņu labs draugs. Šukinas rajonā visi ļoti viņu ciena. Nelaiž garām iespēju kārtīgi paēst. Precējies - ir dēls. Viktora lomā: Valērijs Astahovs.
Aleksandrs Horošavins
Seriālā no 2. sezonas 48. (88.) sērijas. Dienesta pakāpe: virsleitnants. Šukinas policijas nodaļas dežurants. Labs Viktora Djatlo draugs. Aleksandra lomā: Aleksandrs Siriks
Jeļena Brusņikina
Seriālā no 1. sērijas līdz 4. sezonas 24. (214.) sērijai. Dienesta pakāpe: kapteinis. Šukinas policijas nodaļas izmeklētāja. Ļoti stingra attiecībā pret saviem padotajiem, taču tanī pat laikā ļoti sirsnīgs un saprotošs cilvēks. Tā kā seriāla pirmajās sērijās Jeļena izšķiras no sava vīra, uzņēmēja, seriāla turpinājumā viņa dzīvo pie sava tēva, atvaļināta policijas ģenerāļa. Ir simpātijas pret Artjomu, lai arī slēpj to. Darbu pamet sakarā ar to, ka dodas pie Artjoma uz Irkutsku. Jeļenas lomā: Alla Kovnira.
Vadims Mališevs
Seriālā no 2. sezonas 3. - 45. (43. - 85.) sērijai. Praktikants, kurš gūst pieredzi Šukinas policijas nodaļā. Bieži nākas uzklausīt dažādas Artjoma piezīmes, taču neskatoties uz to, ar sev uzdotajiem uzdevumiem tiek galā labi. Vēlāk dodas stažēties uz ASV. Vadima lomā: Jevgeņijs Jevfremovs
Ludmila Šepkina
Seriālā no 1. sērijas līdz 4. sezonas 69. (259.) sērijai. Anatolija sieva. Vietējās televīzijas redaktore. Laba saimniece. Ļoti mīl savu vīru. Ļoti emocionāla, un bieži ir greizsirdīga uz dažādām sievietēm. Ludmilas lomā: Anna Nazarjeva.
Vladimirs Brusņikins
Seriālā no 1. sērijas līdz 4. sezonas 24. (214.) sērijai. Jeļenas tēvs, atvaļināts policijas ģenerālis. Vēlas, lai meitai vienmēr tiktu pats labākais. Vladimira lomā: Viktors Zozuļins.
Anastasija Rodionova
Seriālā no 8. sezonas 81. - 85. (639. - 643.) sērijai. Dienesta pakāpe: virsleitnants. Izmeklētāja, kura aizstāja Vasilisu viņas prombūtnes laikā. Anastasijas lomā: Elizaveta Kurbanmagomedova.
Seriālā izmantotie auto
Seriāla galvenie varoņi visu sezonu laikā ir izmantojuši divas automašīnas. Pirmā seriālā izmantotā automašīna bija Lada Ņiva, kuru pirmajās divās sezonās izmantoja Artjoms Kolosovs, un vēlāk, no 3. - 6. sezonai - Maksims Žarovs. No 7. sezonas galvenais varonis izmanto automašīnu 1998. gada izlaiduma Dodge Durango.
Metropolitēna līnija
Metropolitēna līnija (en) ir Londonas metro līnija no Oldgeitas Sitijā uz rietumiem — ziemeļrietumiem. Ar violetu krāsu apzīmētā 67 kilometrus garā līnija ekspluatācijā nodota 1863. gadā, un ir vecākā metro līnija pasaulē. Tomēr vissenākā šīs līnijas daļa, kura tika ekspluatēta ar tvaika lokomotīvēm kā Metropolitēna dzelzceļa daļa starp Padingtonas un Faringdonas stacijām, mūsdienās vairs neietilpst šajā līnijā. Metropolitēna līnija ir viena no divām Londonas metro līnijām, kura iestiepjas ārpus Lielās Londonas. Līnijā ir 34 stacijas, no kurām tikai 9 atrodas pazemē.
Vladimirs Simindejs
Vladimirs Simindejs (ru) ir Rīgā uzaudzis Krievijas vēsturnieks un politologs.
Dzimis 1975. gadā Rīgā un dzīvoja šeit līdz PSRS sabrukumam. Iemācījies latviešu valodu. 1991. gadā pārbrauca uz Maskavu. 2001. gadā atgriezās Latvijā, kur strādāja par trešo sekretāru Krievijas vēstniecībā. 2005. gadā atstāja diplomāta darbu un sāka strādāt fondā "Vēstures atmiņa". Darbojas arī apvienībā Rossijskaja associacija pribaltijskih issļedovaņij. 2012. gada martā kopā ar savu kolēģi Aleksandru Djukovu iekļauts Latvijā nevēlamo personu sarakstā un kopš tā laika netiek ielaists valstī.
Mandras ezers
Mandras ezers jeb Mandras ūdenskrātuve (bg) ir mākslīga ūdenskrātuve Bulgārijas austrumos, Melnās jūras piekrastē, uz dienvidiem no Burgasas centra. Līdz 1963. gadam, kad izbūvēja dambi naftas pārstrādes kombināta vajadzībām (mūsdienās tas ir Lukoil Neftohim Burgas (bg), ūdenskrātuves vietā bija sekls sālsezers. Daļa no ezera mūsdienās ir dabas rezervāts. Mandras ezera rietumu krastā atrodas Debeltosas drupas.
Ģirta iela
Ģirta iela ir iela Jūrmalā, Vaivaru apkaimē. Ģirta iela sākas krustojumā ar Dāvja ielu un beidzas krustojumā ar Medņu ielu. Kopējais ielas garums ir 220 metri, tā ir klāta ar grants segumu. Ģirta ielā satiksmes kustība norit vienā joslā. Ielā ir savrupmāju apbūve.
Ielu savienojumi
Ģirta iela ir savienota ar šādām ielām:
Biržu muiža
Biržu muiža var būt:
Svētaine
Svētaine (arī Sesigale) ir Skujaines labā krasta pieteka Dobeles novadā.
Izteka — pie Vecsniķeres. Tek austrumu-ziemeļaustrumu virzienā, ietek Skujainē pie Klūnām. Svētaini šķērso valsts autoceļi V1113 (Bēne–Ukri) un V1106 (Augstkalne–Bēne), tās krastos atrodas Rociņas, Klūnas.
Ebija Korniša
Ebija Korniša (en; dzimusi ) ir austrāliešu aktrise. Viņa ir pazīstama ar lomām filmās Somersault, "Spožā zvaigzne" (Bright Star), "Aizliegtais paņēmiens" (Sucker Punch) un "Supervētra". 13 gadu vecumā uzsāka modeles karjeru, taču jau dažus gadus vēlāk Ebija Korniša uzsāka filmēties dažādos seriālos un filmās.
Turovka
Turovka ir ciems Zilupes novada Lauderu pagastā. Izvietojies pagasta centrālajā daļā 3,6 km no pagasta centra Lauderiem, 15 km no novada centra Zilupes un 302,9 km no Rīgas.
Apdzīvotā vieta izvietojusies netālu no autoceļa V517 (Pakalni-Lauderi-Ploski).
Indijas Premjerlīga
Indijas premjerlīga ir profesionāla vīriešu kriketa līga, kurā piedalās desmit komandas no desmit Indijas pilsētām. Līgu dibināja Indijas kriketa kontroles padome (BCCI) 2007. gadā.
Indijas Premjerlīga ir pasaulē skatītākā kriketa līga, un 2014. gadā tā ierindojās sestajā vietā pēc vidējās apmeklētības starp visām sporta līgām. 2010. gadā Indijas Premjerlīga kļuva par pirmo sporta notikumu pasaulē, kas tika pārraidīts tiešraidē pakalpojumā YouTube. Indijas Premjerlīgas zīmola vērtība 2019. gadā bija 6,3 miljardi ASV dolāru.
Indijas Premjerlīgai turnīrā ir bijušas četrpadsmit sezonas. Pašreizējie premjerlīgas titula īpašnieki ir Chennai Super Kings, kas uzvarēja 2021. gada sezonā.
Džons Viskers
Džons Viskers (en; Kingstona pie Hallas —  Melburna) bija Lielbritānijas šahists un žurnālists.
Biogrāfija
1870. gados bijis viens no vadošajiem Anglijas šahistiem. 1866. gadā kā laikraksta City Press reportieris sadraudzējies ar Hauardu Stauntonu, un šīs draudzības rezultātā ātri pilnveidojies šahā. 1870. gadā pirmo reizi uzvarējis Lielbritānijas šaha čempionātā, apsteidzot Džozefu Blekbērnu un finālā pieveicot Eimosu Bērnu. 1872. gadā otro reizi kļuvis par Lielbritānijas šaha čempionāta uzvarētāju, finālā pieveicot Sesilu Velentainu de Vere. Pēc šīs otrās Viskera uzvaras Lielbritānijas šaha čempionātos iestājies pārtraukums līdz 1904. gadam. Piedalījies arī mačos ar spēcīgākajiem Anglijas šahistiem. 1873. gadā Bristolē zaudējis mačā Džordžam Elkokam Makdonnelam ar ½:3½, bet 1874. gadā Londonā revanšējies ar 9:6. 1873. gadā nospēlējis arī trīs mačus ar Henriju Bērdu. Pirmais no tiem beidzies neizšķirti — 6½:6½ (+6, -6, =1), otrais ticis zaudēts — 5:7 (+4, -6, =2), bet trešajā izcīnīta uzvara — 11½:9½ (+10, -8, =3).
Bijis šaha nodaļu redaktors preses izdevumos The Sporting Times un Land and Water. No 1872. līdz 1876. gadam bijis Britu šaha asociācijas sekretārs un izdevuma The Chess Player's Chronicle līdzredaktors.
1876. gada nogalē uzzinājis, ka ir saslimis ar tuberkulozi, un pēc ārsta padoma pārcēlies uz dzīvi Austrālijā, kur bijis sausāks klimats. Šeit vadījis šaha nodaļu laikrakstā The Australasian. 1884. gadā pāragri miris no bronhīta un tuberkulozes.
Džons Dilindžers
Džons Herberts Dilindžers (en; dzimis, miris ) bija amerikāņu banku aplaupītājs Lielās depresijas laika ASV.
Viņa banda aplaupīja divus dučus banku, kā arī četrus policijas iecirkņus. Dilindžers izvairījās no policijas četros štatos gandrīz gadu, pēc tam tika ievainots un atgriezās tēva mājās, kur atguvās. 1934. gada jūlijā atgriezās Čikāgā, kur pēc kino apmeklējuma viņu nošāva FIB aģenti.
Par viņu ir tikušas uzņemtas vairākas filmas.
Interneta protokola konfigurācija
(apzīmē kā " Interneta protokola konfigurācija") ir dažu datoru operētājsistēmu konsoles lietojumprogramma, kas parāda visas pašreizējās TCP / IP tīkla konfigurācijas vērtības un atsvaidzina dinamiskā resursdatora konfigurācijas protokola (DHCP) un domēna vārdu sistēmas (DNS) iestatījumus.
Ieviešana
Komanda ir pieejama operētājsistēmās Microsoft Windows, ReactOS un Apple macOS. ReactOS versiju izstrādāja Geds Mērfijs (Ged Murphy), un tā ir licencēta GPL ietvaros.
Microsoft Windows, ReactOS
komanda atbalsta komandrindas slēdzi. Tādējādi tiek iegūta detalizētāka informācija nekā tikai.
Svarīga   iezīme ir veikt  resursdatora DHCP IP adreses atsvaidzināšanu, lai pieprasītu citu IP adresi. Tas tiek darīts, izmantojot divas komandas pēc kārtas. Pirmkārt,  tiek izpildīts, lai piespiestu klientu nekavējoties atteikties no nomas, nosūtot serverim paziņojumu par DHCP, kas atjaunina servera statusa informāciju un atzīme veco klienta IP adresi  kā "pieejamu". Pēc tam tiek izpildīta komanda  ,lai pieprasītu jaunu IP adresi. Ja dators ir savienots ar kabeļa vai DSL modemu,tas, iespējams, ir jāpievieno tieši modema tīkla portam, lai apietu maršrutētaju pirms  izmantošanas un strāvas piedevas izslēgšanas uz noteiktu laiku, laiku, lai nodrošinātu, ka veco IP adresi paņem cits dators.
Parametru  var izmantot, lai notīrītu domēna vārdu sistēmas (DNS) kešatmiņu un nodrošinātu, ka turpmākajos pieprasījumos tiek izmantota jauna DNS informācija, liekot resursdatoru nosaukumus vēlreiz atrisināt no jauna.
Apple macOS
operētājsistēmā Mac OS X kalpo kā IPConfiguration aģenta, un to var izmantot, lai vadītu sākumpalaišanas protokols (Bootstrap Protocol) un DHCP klientu no komandrindas saskarnes. Tāpat kā lielākā daļa Unix bāzes operētājsistēmu, arī Mac OS X izmanto tiešāk  tīkla saskarnes kontrolei, piemēram, statisko IP adresu konfigurēšanai. Ifconfig komanda Linux sastāvā ir aizstāta ar komandu IP.
Dravnieki (Ģibuļu pagasts)
Dravnieki ir apdzīvota vieta Talsu novada Ģibuļu pagastā. Izvietojies pagasta austrumu daļā Talsu pilsētas dienvidrietumu pierobežā pie autoceļa V1406 2,5 km no pagasta centra Pastendes, 3,5 km no novada domes Talsos un 124 km no Rīgas.
Šļakoti
Šļakoti ir ciems Kaunatas pagastā, Rēzeknes novadā. Atrodas 277 km attālumā no Rīgas.
Ciema apkārtnē atrodas zemnieku saimniecība "Rudo kumeļu pauguri", Rāznas ezers , atpūtas bāze, kempings, viesu māja.
IRNSS-1G
IRNSS-1G ir Indijas reģionālās pavadoņu navigācijas sistēmas IRNSS pavadonis. Pavadoni izgatavojusi un apkalpo Indijas kosmisko pētījumu organizācija (ISRO). Tas orbītā palaists 2016. gada aprīlī. Ar IRNSS-1G palaišanu ir pabeigta Indijas teritorijas pāklāšana; turpmāk sistēmu sauks par NAVIC (Navigation Indian Constellation).
IRNSS-1G tika palaists 07:20 UTC ar nesējraķeti PSLV-XL (lidojums C32) no Satiša Dhavana kosmosa centra pirmā starta laukuma.
IRNSS-1G izvietots ģeostacionārā orbītā punktā 131,5° austrumu garuma.
Olga Pavuka
Olga Pavuka (dzimusi 1948. gada 12. janvārī Rīgā) — padomju un Latvijas ekonomiste, ekonomikas doktore, asociētā profesore, žurnāliste,  redaktore, publicējusi vairākus desmitus zinātnisko darbu par mūsdienu ekonomiku, interneta žurnāla „Baltic Course” redaktore.
Biogrāfija
Dzimusi Rīgā. Tēvu Andreju Tolkaču smagi ievainoja Otrajā pasaules karā, ievainojuma dēļ ieguva invaliditāti. Māte Marija Tolkača (Skuratovska) strādāja Baltijas kara apgabala virsnieku namā.
Olga labi mācījās un apvienoja mācības Rīgas 17. vidusskolā ar nodarbībām mūzikas skolā, kuru absolvēja 13 gadu vecumā.
Ģimenei klājās grūti, tādēļ pēc vidusskolas absolvēšanas jauniete iestājās LVU Ekonomikas fakultātes neklātienes nodaļā, tā gūstot iespēju strādāt un mācīties, un iekārtojās darbā par testētāju Rīgas pusvadītāju aparātu rūpnīcā (vēlāk „Alfa”). Aktīvi piedalījās sabiedriskajā darbā un 1971. gadā tika nosūtīta uz Maskavu, uz Vissavienības Arodbiedrību centrālās padomes Arodbiedrību kustības augstāko skolu (AKAS), kur 1975. gadā ieguva darba organizācijas ekonomista diplomu.
Maskavā, mācību laikā iepazinās ar AKAS aspirantu Vladimiru Pavuku. 1973. gadā viņi apprecējās, Olga pieņēma vīra uzvārdu.
Pēc mācībām 1975. gadā ģimene pārcēlās uz Rīgu, kur pēc sadales Olga Pavuka sāka strādāt Medicīnas darbinieku arodbiedrības republikāniskās komitejas finansu nodaļā. V.Pavuks no 1975. gada strādāja  Latvijas ZA Ekonomikas institūtā par vecāko zinātnisko līdzstrādnieku, bet pēc disertācijas aizstāvēšanas 1977. gadā   —  par vadošo zinātnisko līdzstrādnieku un Zinātniskās padomes zinātnes sekretāru.
1977. gadā ģimenē piedzima dēls Pjotrs, bet 1980. gadā — meita Olga. Sešus gadus Olga Pavuka audzināja bērnus.
1983. gadā Olga Pavuka viņa iestājās LZA Ekonomikas institūta neklātienes aspirantūrā un sāka strādāt šā institūta politekonomijas nodaļā, kuru vadīja institūta direktors Imants Kirtovskis. Viņš arī kļuva par disertācijas zinātnisko vadītāju.
Zinātniskā pētījuma tēmu „Darba kolektīva pašpārvalde” noteica tā laika vēsmas, jo daudzi uzņēmumi attīstīja saimniecisko aprēķinu, struktūrvienību saimniecisko patstāvību, darba apmaksu pēc darba līdzdalības koeficienta. Pēc tam sākās ievēlētu uzņēmumu direktoru kustība, kas ļāva izvirzīt vadībā ar iniciatīvu apveltītus un talantīgus cilvēkus.
Tajā pat 1990. gadā negaidīti, pēc plaša infarkta mira viņas vīrs Vladimirs. Olga palika viena ar diviem bērniem un teju bez iztikas līdzekļiem, jo zinātni drīz vien praktiski pārstāja finansēt, bet 1991. gadā likvidēja Ekonomikas institūtu.
1991. gadā, pēc Latvijas Republikas neatkarības atjaunošanas Olga Pavuka pēc nostrifikācijas Latvijas Universitātes Zinātniskajā padomē ieguva ekonomikas doktora grādu (Dr.oec).
Tajā pat gadā tika uzaicināta ieņemt docenta amatu Rīgas civilās aviācijas institūta (RCAI, vēlāk — Rīgas Aviācijas universitāte) Ekonomikas katedrā, kur arī darbojās līdz 1995. gadam.
Straujā uzņēmējdarbības attīstība 1990. gadu sākumā veicināja vajadzību pēc ekonomikas zināšanām, tās pieprasīja rosīgi, enerģiski cilvēki, kuri līdz tam ar ekonomiskajām norisēm vispār nebija saistīti. Attīstījās dažādas apmācību programmas, ko veicināja pieprasījums pēc konsultāciju pakalpojumiem; ar ekonomikas doktori Olgu Pavuku vēlējās sadarboties firma „Agris SL”, kuru vadīja Grigorijs Zubarevs, pēc tam korporācijas „Grata” Vērtspapīru nodaļa, konsaltinga firma „Ekondata” (direktore Olga Lukašina). .
Tā sākās arī karjera biznesa žurnālistikā: vispirms lietišķajā avīzē „Экспресс” (galvenais redaktors Andrejs Voroncovs), bet no 1992. gada avīzē „Бизнес & Балтия” (galvenais redaktors — „Ekondata” dibinātājs, bijušais RCAI pasniedzējs, ekonomikas doktors Vladimirs Gurovs).
Te bija arī Pavukas bērnu — Pjotra un Olgas — pirmā darba vieta. Viņi darbojās kā reportieri. To laiku redakcijai bija raksturīga radoša, biedriska un atbalstoša atmosfēra, veselīga konkurence par visinteresantākajām tēmām.
1998. gada augustā zviedru izdevniecība „Bonnier” uzaicināja Olgu Pavuku par konsultanti, lai sagatavotu Latvijā visietekmīgākās lietišķās avīzes „Dienas bizness” versiju krievu valodā. Taču ekonomiskā krīze Krievijā lika „Bonnier” vadībai pēc trīs mēnešiem atteikties no šī projekta.
1998. gada nogalē žurnāla „Балтийский курс” izdevējs un galvenais redaktors, Latvijas žurnālistikas zvaigzne Jānis Domburs uzaicināja Olgu Pavuku ieņemt viņa vietnieka amatu.